Svarbus teisinis pranešimas

|

32002L0026

2002 m. kovo 13 d. Komisijos direktyva 2002/26/EB, nustatanti ėminių ėmimo ir analizės metodus vykdant oficialią ochratoksino A koncentracijos maisto produktuose kontrolęTekstas svarbus EEE.

Oficialusis leidinys L 075 , 16/03/2002 p. 0038 - 0043 CS.ES skyrius 13 tomas 29 p. 280  - 285 ET.ES skyrius 13 tomas 29 p. 280  - 285 HU.ES skyrius 13 tomas 29 p. 280  - 285 LT.ES skyrius 13 tomas 29 p. 280  - 285 LV.ES skyrius 13 tomas 29 p. 280  - 285 MT.ES skyrius 13 tomas 29 p. 280  - 285 PL.ES skyrius 13 tomas 29 p. 280  - 285 SK.ES skyrius 13 tomas 29 p. 280  - 285 SL.ES skyrius 13 tomas 29 p. 280  - 285

		Komisijos Direktyva 2002/26/EB2002 m. kovo 13 d.nustatanti ėminių ėmimo ir analizės metodus vykdant oficialią ochratoksino A koncentracijos maisto produktuose kontrolę(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras maisto teršalams [1], ypač į jo 2 straipsnį,atsižvelgdama į 1985 m. gruodžio 20 d. Tarybos direktyvą 85/591/EEB dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą [2], ypač į jos 1 straipsnį,kadangi:(1) 2001 m. kovo 8 d. Komisijos reglamentas (EB) Nr. 466/2001, nustatantis didžiausius leistinus tam tikrų teršalų maisto produktuose kiekius [3], su paskutiniais pakeitimais, padarytais Reglamentu (EB) Nr. 472/2002 [4], nustato didžiausią leistiną ochratoksino A koncentraciją tam tikruose maisto produktuose.(2) 1993 m. spalio 29 d. Tarybos direktyva 93/99/EEB dėl papildomų oficialios maisto produktų kontrolės priemonių [5] įdiegia kokybės standartų sistemą, skirtą laboratorijoms, kurioms valstybės narės patikėjo vykdyti oficialią maisto produktų kontrolę.(3) Ėminių ėmimas turi ypač didelę įtaką tikslumui, kai reikia nustatyti labai netolygiai siuntoje pasiskirsčiusio ochratoksino A koncentraciją.(4) Siekiant užtikrinti, kad laboratorijos, atsakingos už kontrolę, naudotų palyginamų darbinių charakteristikų analizės metodus, atrodo būtina nustatyti bendruosius analizės metodų atitikties kriterijus.(5) Nuostatos dėl ėminių ėmimo ir analizės metodų yra parengtos šiuolaikinių žinių pagrindu ir jos galėtų būti derinamos, atsižvelgiant į mokslo ir technikos žinių raidą.(6) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisValstybės narės imasi visų būtinų priemonių, kurios užtikrintų, kad ėminiai, skirti oficialiai ochratoksino A koncentracijos maisto produktuose kontrolei, būtų imami taikant šios direktyvos I priede aprašytus metodus.2 straipsnisValstybės narės imasi visų būtinų priemonių, kurios užtikrintų, kad ėminių ruošimas ir analizės metodai, taikomi vykdant oficialią ochratoksino A koncentracijos maisto produktuose kontrolę, atitiktų šios direktyvos II priede aprašytus kriterijus.3 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 2003 m. vasario 28 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 2002 m. kovo 13 d.Komisijos varduDavid ByrneKomisijos narys[1] OL L 37, 1993 2 13, p. 1.[2] OL L 372, 1985 12 31, p. 50.[3] OL L 77, 2001 3 16, p. 1.[4] OL L 75, 2002 3 16, p. 18.[5] OL L 290, 1993 11 24, p. 14.--------------------------------------------------I PRIEDASĖMINIŲ ĖMIMO METODAI VYKDANT OFICIALIĄ OCHRATOKSINO A KONCENTRACIJOS MAISTO PRODUKTUOSE KONTROLĘ1. Tikslas ir taikymo sritisĖminiai, skirti oficialiai ochratoksino A kiekio maisto produktuose patikrai, imami taikant toliau aprašytus metodus. Taip gauti jungtiniai ėminiai laikomi reprezentatyviais siuntų ėminiais. Pagal gautas laboratorinių ėminių koncentracijos vertes daroma išvada, ar jos atitinka Reglamente (EB) Nr. 466/2001 nustatytas didžiausias ribines vertes.2. Sąvokų apibrėžimaiSiunta : tai identifikuojamas kiekis vienu metu pristatytų maisto produktų, turinčių, kaip nustato pareigūnas, bendrų savybių, pvz., vienodą kilmę, rūšį, pakuotės tipą, tą patį pakuotoją, siuntėją arba vienodus žymenis.Siuntos dalis : tai nustatyta siuntos dalis, kuriai turi būti taikomas ėminių ėmimo metodas. Kiekviena siuntos dalis turi būti fiziškai atskira ir identifikuojama.Pavienis ėminys : tai medžiagos, paimtos iš siuntos arba siuntos dalies vienos vietos, kiekis.Jungtinis ėminys : visų siuntos arba siuntos dalies pavienių ėminių suminis kiekis.3. Bendrosios nuostatos3.1. PersonalasĖminius ima turintis leidimą tai daryti asmuo, kaip nustato valstybės narės.3.2. Medžiaga, iš kurios reikia imti ėminiusIš kiekvienos tirtinos siuntos ėminiai turi būti imami atskirai. Laikantis šio priedo specialiųjų nuostatų, didelės siuntos turėtų būti dalijamos į dalis ir ėminiai iš šių siuntų dalių turi būti imami atskirai.3.3. Būtinos atsargumo priemonėsImant ir ruošiant ėminius būtina laikytis atsargumo priemonių siekiant išvengti bet kokių pokyčių, kurie galėtų pakeisti ochratoksino A koncentraciją ir neigiamai veiktų analizinį nustatymą arba dėl kurių jungtiniai ėminiai taptų nereprezentatyvūs.3.4. Pavieniai ėminiaiPavieniai ėminiai turėtų būti imami, kiek tai įmanoma, iš įvairių siuntos arba siuntos dalies vietų. Nukrypimai nuo šios metodikos turi būti surašyti ataskaitoje.3.5. Jungtinio ėminio ruošimasJungtinis ėminys sudaromas sujungiant pavienius ėminius.3.6. Kartotiniai ėminiaiKartotiniai ėminiai vykdymo, prekybos (gynybos) ir arbitražo tikslams turi būti imami iš homogenizuoto ėminio, jei tai neprieštarauja valstybių narių ėminių ėmimo taisyklėms.3.7. Ėminių pakavimas ir vežimasKiekvienas ėminys dedamas į švarią, iš inertiškos medžiagos pagamintą talpyklą, tinkamai apsaugančią nuo užteršimo ir pakenkimo vežant. Reikia laikytis visų atsargumo priemonių, kad laikant arba vežant ėminį nepakistų jo sudėtis.3.8. Ėminių plombavimas ir ženklinimasKiekvienas oficialiai kontrolei paimtas ėminys plombuojamas jo ėmimo vietoje ir ženklinamas laikantis valstybių narių taisyklių.Kiekvienas ėminių ėmimas turi būti registruojamas, kad būtų galima vienareikšmiškai nustatyti siuntos tapatybę, ir žinoti ėminio paėmimo datą bei vietą, ir kitą informaciją, galinčią padėti analizę darančiam asmeniui.4. Specialiosios nuostatos4.1. Skirtingi siuntų tipaiGali būti prekiaujama nepakuotais maisto produktais, laikomais konteineriuose arba atskirose pakuotėse (maišuose, krepšiuose, mažmeninės prekybos pakuotėje ir t. t.). Ėminių ėmimo metodika gali būti taikoma visiems skirtingiems prekių pateikimo į rinką būdams.Nepažeidžiant specialiųjų nuostatų, nurodytų šio priedo 4.3, 4.4 ir 4.5 punktuose, gali būti taikoma ši orientacinė ėminių iš siuntų, teikiamų į rinką atskirose pakuotėse (maišuose, krepšiuose, mažmeninės prekybos pakuotėje ir t. t.), ėmimo formulė:+++++ TIFF +++++- masė: kg- ėminių ėmimo dažnis (ĖĖM): kiekvienas n-tasis maišas arba pakuotė, iš kurios turi būti imamas pavienis ėminys (skaičiai po kablelio turėtų būti suapvalinami iki artimiausio sveikojo skaičiaus).4.2. Jungtinio ėminio masėPavienio ėminio masė turėtų būti apie 100 g, jei kitaip nenustatyta šiame priede. Jei siuntas sudaro mažmeninės pakuotės, pavienio ėminio masė priklauso nuo mažmeninės pakuotės masės.4.3. Bendroji grūdų ir džiovintų vynuogių ėminių ėmimo metodikos apžvalga1 lentelė: Siuntų padalijimas į siuntų dalis atsižvelgiant į produktą ir siuntos masęProduktas | Siuntos masė (tonos) | Siuntos dalių masė arba skaičius | Pavienių ėminių skaičius | Jungtinio ėminio masė (kg) |Grūdai ir grūdų produktai | ≥ 1500 | 500 tonų | 100 | 10 |> 300 ir < 1500 | 3 siuntos dalys | 100 | 10 |≥ 50 ir ≤ 300 | 100 tonų | 100 | 10 |< 50 | — | 10-100 [1] | 1–10 |Džiovintos vynuogės (Currants veislės razinos, razinos ir Sultana veislės razinos) | ≥ 15 | 15-30 tonų | 100 | 10 |< 15 | — | 10-100 [2] | 1–10 |4.4. Grūdų bei grūdų produktų (siuntos ≥ 50 tonų) ir džiovintų vynuogių (siuntos ≥ 15 tonų) ėminių ėmimo metodika- Jei siuntos dalis galima fiziškai atskirti, kiekviena siunta turi būti dalijama į siuntos dalis pagal 1 lentelę. Atsižvelgiant į tai, kad siuntos masė ne visuomet yra tikslus siuntos dalių kartotinis, siuntos dalies masė gali būti didesnė už nurodytą masę ne daugiau kaip 20 %.- Iš kiekvienos siuntos dalies ėminiai turi būti imami atskirai.- Pavienių ėminių skaičius: 100. Jei grūdų siuntų masė yra mažesnė kaip 50 tonų, o džiovintų vynuogių — mažesnė kaip 15 tonų, žr. 4.5 punktą. Jungtinio ėminio masė = 10 kg.- Jei pirmiau aprašyto ėminių ėmimo metodo taikyti neįmanoma dėl komercinių pasekmių, atsiradusių dėl siuntos apgadinimo (dėl įpakavimo būdų, gabenimo priemonių ir t. t.), galima taikyti alternatyvų ėminių ėmimo metodą, jei jis yra kiek įmanoma reprezentatyvus ir yra išsamiai aprašytas bei patvirtintas dokumentais.4.5. Grūdų bei grūdų produktų (siuntos < 50 tonų) ir džiovintų vynuogių (siuntos < 15 tonų) ėminių ėmimo nuostatosGrūdų siuntoms, kurių masė iki 50 tonų, ir džiovintų vynuogių siuntoms, kurių masė iki 15 tonų, gali būti taikomas pavienių ėminių ėmimo planas, kai atsižvelgiant į siuntos masę imama nuo 10 iki 100 pavienių ėminių, gaunant jungtinį ėminį, kurio masė — nuo 1 iki 10 kg.Lentelėse pateikti skaičiai gali būti naudojami pavienių mėginių skaičiui nustatyti.2 lentelė. Pavienių ėminių, kuriuos reikia paimti atsižvelgiant į grūdų siuntos masę, skaičiusSiuntos masė (tonos) | Pavienių ėminių skaičius |≤ 1 | 10 |> 1 — ≤ 3 | 20 |> 3 — ≤ 10 | 40 |> 10 — ≤ 20 | 60 |> 20 — ≤ 50 | 100 |3 lentelė: Pavienių ėminių, kuriuos reikia paimti atsižvelgiant į džiovintų vynuogių siuntos masę, skaičiusSiuntos masė (tonos) | Pavienių ėminių skaičius |≤ 0,1 | 10 |> 0,1 — ≤ 0,2 | 15 |> 0,2 — ≤ 0,5 | 20 |> 0,5 — ≤ 1,0 | 30 |> 1,0 — ≤ 2,0 | 40 |> 2,0 — ≤ 5,0 | 60 |> 5,0 — ≤ 10,0 | 80 |> 10,0 – ≤ 15,0 | 100 |4.6. Ėminių ėmimas mažmeninės prekybos tarpsniuJei įmanoma, maisto produktų ėminių ėmimas mažmeninės prekybos tarpsniu turėtų būti vykdomas laikantis pirmiau nurodytų ėminių ėmimo nuostatų. Jei tai neįmanoma, mažmeninės prekybos tarpsniu galima taikyti kitas efektyvias ėminių ėmimo metodikas, jei jos užtikrina pakankamą ėminių ir siuntos, iš kurios imami ėminiai, atitikimą.5. Siuntos arba siuntos dalies priėmimas- Priimama, jei jungtinis ėminys atitinka viršutinę ribą.- Atmetama, jei jungtinis ėminys viršija viršutinę ribą.[1] Atsižvelgiant į siuntos masę, žr. šio priedo 2 lentelę.[2] Atsižvelgiant į siuntos masę, žr. šio priedo 3 lentelę.--------------------------------------------------II PRIEDASĖMINIŲ RUOŠIMO IR ANALIZĖS METODŲ, TAIKOMŲ OFICIALIAI TIKRINANT OCHRATOKSINO A KONCENTRACIJĄ TAM TIKRUOSE MAISTO PRODUKTUOSE, KRITERIJAI1. Atsargumo priemonėsKadangi ochratoksino A pasiskirstymas yra nevienodas, ėminiai turėtų būti ruošiami ir homogenizuojami ypač kruopščiai.Ruošiant bandomąją medžiagą turi būti panaudojama visa laboratorijos gauta medžiaga.2. Laboratorijos gauto ėminio apdorojimasSmulkiai sumalamas ir gerai išmaišomas visas jungtinis ėminys, taikant procesą, kuris, kaip įrodyta, leidžia ėminį visiškai homogenizuoti.3. Ėminių padalijimas vykdymo ir gynybos tikslamsPakartotiniai ėminiai vykdymo, prekybos (gynybos) ir arbitražo tikslams imami iš homogenizuotos medžiagos, nebent tai prieštarauja valstybės narės ėminių ėmimo taisyklėms.4. Analizės metodai, kuriuos turi taikyti laboratorija, ir laboratorijos kontrolės reikalavimai4.1. Sąvokų apibrėžimaiToliau pateikiama keletas dažniausiai vartojamų sąvokų apibrėžimų, kuriuos turės vartoti laboratorija:Dažniausiai cituojami preciziškumo parametrai yra pakartojamumas ir atkuriamumas.r = Pakartojamumo vertė — tai vertė, už kurią absoliutusis dviejų atskirų bandymo rezultatų, gautų pakartojamumo sąlygomis (t. y. tas pats ėminys, tas pats operatorius, ta pati aparatūra, ta pati laboratorija ir trumpas laiko tarpas), skirtumas būtų mažesnis, kaip galima būtų tikėtis su tam tikra tikimybe (paprastai 95 %); taigi r = 2,8 × sr.sr = 1 Standartinis nuokrypis, apskaičiuojamas pagal rezultatus, gautus pakartojamumo sąlygomis.RSDr ×100x–visų laboratorijų ir ėminių rezultatų vidurkis.R = Atkuriamumo vertė — tai vertė, už kurią absoliutusis atskirų bandymo rezultatų, gautų atkuriamumo sąlygomis (t. y. gautas tai pačiai medžiagai skirtingų laboratorijų operatoriais, taikančiais standartizuotą bandymų metodą), skirtumas būtų mažesnis, kaip galima būtų tikėtis su tam tikra tikimybe (paprastai 95 %); R = 2,8 × sR.sR = Standartinis nuokrypis, apskaičiuojamas pagal rezultatus, gautus atkuriamumo sąlygomis.RSDR ×100.4.2. Bendrieji reikalavimaiAnalizės metodai, taikomi vykdant maisto produktų kontrolę, turi atitikti Direktyvos 85/591/EEB dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą priedo 1 ir 2 punktų nuostatas.4.3. Specialieji reikalavimaiJei ochratoksino A maisto produktuose koncentracijos vertėms nustatyti nėra nurodyta Bendrijos lygiu taikomų specialiųjų metodų, laboratorijos gali pasirinkti bet kurį metodą, jei pasirinktas metodas atitinka šiuos kriterijus:Ochratoksino A analizės metodo darbiniai parametraiKoncentracija μg/kg | Ochratoksinas A |RSDr (%) | RSDR (%) | Regeneravimas (%) |< 1 | ≤ 40 | ≤ 60 | 50-120 |1–10 | ≤ 20 | ≤ 30 | 70-110 |- Taikomų metodų nustatymo ribos nenurodytos, nes yra pateiktos dominančių koncentracijų preciziškumo vertės.- Preciziškumo vertės apskaičiuojamos pagal Horwitz'o lygtį:RSD= 21-0,5logCčia:- RSDR santykinis standartinis nuokrypis apskaičiuotas pagal rezultatus, gautus atkuriamumo sąlygomis×100,- C — koncentracijos rodiklis (t. y. 1 = 100 g/100 g, 0,001 = 1,000 mg/kg).Tai yra apibendrintoji preciziškumo lygtis, kuri, kaip buvo nustatyta, nepriklauso nuo analitės ir matricos, bet didesnei daliai serijinės analizės metodų priklauso tik nuo koncentracijos.4.4. Regeneravimo apskaičiavimasAnalizės rezultatas registruojamas su regeneravimo pataisa arba be jos. Ataskaitoje turi būti nurodytas registravimo būdas ir regeneravimo faktorius.4.5. Laboratorijos kokybės standartaiLaboratorijos turi atitikti Direktyvą 93/99/EEB dėl papildomų oficialios maisto produktų kontrolės priemonių.--------------------------------------------------


title: 1996 m. lapkričio 18 d. Tarybos direktyva 96/72/EB, iš dalies keičianti Direktyvas 66/400/EEB, 66/401/EEB, 66/402/EEB, 66/403/EEB, 69/208/EEB ir 70/458/EEB dėl prekybos runkelių sėkla, pašarinių augalų sėkla, javų sėkla, sėklinėmis bulvėmis, aliejinių ir pluoštinių augalų sėkla ir daržovių sėkla

text:
Svarbus teisinis pranešimas

|

31996L0072

Oficialusis leidinys L 304 , 27/11/1996 p. 0010 - 0011

		Tarybos direktyva 96/72/EB1996 m. lapkričio 18 d.iš dalies keičianti Direktyvas 66/400/EEB, 66/401/EEB, 66/402/EEB, 66/403/EEB, 69/208/EEB ir 70/458/EEB dėl prekybos runkelių sėkla, pašarinių augalų sėkla, javų sėkla, sėklinėmis bulvėmis, aliejinių ir pluoštinių augalų sėkla ir daržovių sėklaEUROPOS SĄJUNGOS TARYBA,atsižvelgdama į Europos bendrijos steigimo sutartį ir ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Europos Sąjungos sutarties G straipsniu terminas "Europos ekonominė bendrija" buvo pakeistas terminu "Europos bendrija"; kadangi dėl to santrumpa "EEB" turėtų būti pakeista santrumpa "EB";kadangi santrumpa "EEB" yra tam tikrose Direktyvų 66/400/EEB [4], 66/401/EEB [5], 66/402/EEB [6], 66/403/EEB [7], 69/208/EEB [8] ir 70/458/EEB [9] dėl prekybos runkelių sėkla, pašarinių augalų sėkla, javų sėkla, sėklinėmis bulvėmis, aliejinių ir pluoštinių augalų sėkla ir daržovių sėkla nuostatose, ypač dėl sėklų pakuočių ir ženklinimo; kadangi dėl to santrumpą "EEB" šiose nuostatose reikėtų keisti santrumpa "EB";kadangi vis dėlto didelis etikečių kiekis paprastai užsakomas iš anksto ir etiketes, kuriose dar yra santrumpa "EEB", laipsniško įdiegimo laikotarpiu turėtų būti leista naudoti,PRIĖMĖ ŠIĄ DIREKTYVĄ:1 straipsnisDirektyvos 66/400/EEB, 66/401/EEB, 66/402/EEB, 66/403/EEB, 69/208/EEB ir 70/458/EEB iš dalies keičiamos taip:1. Direktyvoje 66/400/EEB santrumpa "EEB":- 2 straipsnio 1 dalies G punkte,- 10 straipsnio 1, 2 ir 3 dalyse,- 11 straipsnio 1 dalyje,- 11a straipsnio 1 ir 2 dalyse,- 11b straipsnyje,- 14 straipsnio 1 dalies antroje įtraukoje ir- III priedo A I ir B pavadinime bei 1 punkte,pakeičiama santrumpa "EB".2. Direktyvoje 66/401/EEB santrumpa "EEB":- 2 straipsnio 1 dalies F ir G punktuose,- 9 straipsnio 1, 2 ir 3 dalyse,- 10 straipsnio 1 dalyje,- 10a straipsnio 1 ir 2 dalyse,- 10b straipsnyje,- 13 straipsnio 3 dalyje,- 14 straipsnio 1 dalies trečioje įtraukoje,- IV priedo A I a punkto 1 papunktyje ir b punkto 1 papunktyje bei- IV priedo B dalies pavadinime, a punkto 1 papunktyje, b punkto 1 papunktyje ir c punkto 1, 3, 4, 5, 6 ir 7 papunkčiuose,pakeičiama santrumpa "EB".3. Direktyvoje 66/402/EEB santrumpa "EEB" IV priedo A dalies a punkto 1 papunktyje pakeičiama santrumpa "EB".4. Direktyvoje 66/403/EEB santrumpa "EEB" III priedo A dalies 1 punkte pakeičiama santrumpa "EB".5. Direktyvoje 69/208/EEB santrumpa "EEB" IV priedo A dalies a punkto 1 papunktyje ir IV priedo A dalies b punkto 1 papunktyje pakeičiama santrumpa "EB".6. Direktyvoje 70/458/EEB santrumpa "EEB":- 25 straipsnio 1 dalyje ir- IV priedo A dalies a punkto 1 papunktyje ir B dalies a punkto 1 papunktyjepakeičiama santrumpa "EB".2 straipsnisLikusias etikečių, kuriose įrašyta santrumpa "EEB", atsargas galima naudoti iki 2001 m. gruodžio 31 d.3 straipsnis1. Valstybės narės priima nuostatas, kurios, įsigaliojusios iki 1997 m. liepos 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės nedelsdamos pateikia Komisijai šios direktyvos taikymo srityje priimtų nacionalinės teisės aktų nuostatas. Komisija apie tai praneša kitoms valstybėms narėms.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 1996 m. lapkričio 18 d.Tarybos varduPirmininkasI. Yates[1] OL C 157, 1996 6 1, p. 15.[2] OL C 166, 1996 6 10, p. 243.[3] 1996 m. rugsėjo 25 d. pareikšta nuomonė (dar nepaskelbta Oficialiajame leidinyje).[4] OL 125, 1966 7 11, p. 2290/66. Direktyva su paskutiniais pakeitimais, padarytais 1994 m. Stojimo sutartimi.[5] OL 125, 1966 7 11, p. 2298/66. Direktyva su paskutiniais pakeitimais, padarytais Komisijos direktyva 96/18/EB (OL L 76, 1996 3 26, p. 21).[6] OL 125, 1966 7 11, p. 2309/66. Direktyva su paskutiniais pakeitimais, padarytais Komisijos direktyva 95/6/EB (OL L 67, 1995 3 25, p. 30).[7] OL 125, 1966 7 11, p. 2320/66. Direktyva su paskutiniais pakeitimais, padarytais Komisijos sprendimu 96/16/EB (OL L 6, 1996 1 9, p. 19).[8] OL L 169, 1969 7 10, p. 3. Direktyva su paskutiniais pakeitimais, padarytais Komisijos direktyva 96/18/EB (OL L 76, 1996 3 26, p. 21).[9] OL L 225, 1970 10 12, p. 7. Direktyva su paskutiniais pakeitimais, padarytais Komisijos direktyva 96/18/EB (OL L 76, 1996 3 26, p. 21).--------------------------------------------------


title: 2009 m. lapkričio 3 d. Komisijos direktyva 2009/135/EB, kuria dėl kraujo ir kraujo komponentų trūkumo pavojų dėl gripo A(H1N1) pandemijos leidžiama laikinai nukrypti nuo tam tikrų Direktyvos 2004/33/EB III priede nustatytų kraujo ir kraujo komponentų donorų tinkamumo kriterijų (Tekstas svarbus EEE)

text:
4.11.2009

               LT

               Europos Sąjungos oficialusis leidinys

               L 288/7

      KOMISIJOS DIREKTYVA 2009/135/EB
   2009 m. lapkričio 3 d.
   kuria dėl kraujo ir kraujo komponentų trūkumo pavojų dėl gripo A(H1N1) pandemijos leidžiama laikinai nukrypti nuo tam tikrų Direktyvos 2004/33/EB III priede nustatytų kraujo ir kraujo komponentų donorų tinkamumo kriterijų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/98/EB, nustatančią žmogaus kraujo ir kraujo komponentų surinkimo, ištyrimo, perdirbimo, laikymo bei paskirstymo kokybės ir saugos standartus bei iš dalies keičiančią Direktyvą 2001/83/EB (1), ypač į jos 29 straipsnio antros pastraipos d punktą,
   kadangi:

               (1)

               Dėl dabartinės gripo A(H1N1) pandemijos, pripažintos Pasaulio Sveikatos Organizacijos (PSO) pagal Tarptautines sveikatos priežiūros taisykles, kaip apibrėžta Komisijos sprendime 2000/96/EB (2), iš dalies pakeistame Komisijos sprendimu 2009/539/EB (3), gali laikinai kilti kraujo ir kraujo komponentų tiekimo sutrikimų valstybėse narėse pavojus dėl donorų ir nacionalinių kraujo tarnybų darbuotojų užsikrėtimo gripu. Todėl gali prireikti parengti nepaprastosios padėties planų siekiant išlaikyti nepertraukiamą kraujo ir jo komponentų tiekimą. Šie planai turėtų apimti operatyvines, komunikacijos ir reglamentavimo priemones.

               (2)

               Esamos reglamentavimo priemonės yra galimybė laikinai išimties tvarka sušvelninti kai kurių donorų tinkamumo kriterijų, nustatytų 2004 m. kovo 22 d. Komisijos direktyvos 2004/33/EB, įgyvendinančios Europos Parlamento ir Tarybos direktyvą 2002/98/EB dėl tam tikrų kraujo ir kraujo komponentų techninių reikalavimų (4), III priede, taikymą, kad būtų užtikrintas geresnis kraujo tiekimas.

               (3)

               Šių kriterijų švelnesnis taikymas turėtų būti paskutinė galima priemonė, jei taptų aišku, kad iki tol taikytų organizacinių priemonių optimizuoti kraujo tiekimo grandinę, vykdytų donorų informavimo kampanijų ir optimizuoto kraujo klinikinio naudojimo nepakanka norint kompensuoti kraujo ir jo komponentų trūkumą arba jo išvengti.

               (4)

               2007 m. spalio 11 d. PSO paskelbė rekomendaciją dėl saugaus ir tinkamo kraujo tiekimo užtikrinimo esant pandeminiam gripui (5), kurioje nurodyta, kad bet koks švelnesnis tinkamumo kriterijų taikymas turėtų būti leidžiamas tik esant 6-ajam pandemijos etapui pagal PSO parengties gripo pandemijai planą (6).

               (5)

               Leidžiamos donorų hemoglobino koncentracijos ribinės vertės, nustatytos Direktyvos 2004/33/EB III priedo 1.2 punkte, ne visada atitinka realias donorų organizmo geležies atsargas ir todėl ne visada yra tinkamos etaloninės vertės anemijai diagnozuoti. Kol kas šios ribinės vertės yra prevencinio pobūdžio, nes kai kuriose valstybėse narėse dėl specifinių su gyventojais ar regionu susijusių aplinkybių šios etaloninės vertės yra mažesnės, palyginti su kitomis. Todėl asmenims, galintiems saugiai duoti kraujo, nėra leidžiama tai daryti, nes jų hemoglobino koncentracija neatitinka nustatyto standarto. Taigi esant gripo A(H1N1) pandemijai šios hemoglobino koncentracijos ribinės vertės galėtų būti sumažintos ne daugiau kaip 5g/l tiek moterims, tiek vyrams nesukeliant jokio pavojaus donorų sveikatai. Visais atvejais kiekvieno donoro tinkamumas yra vertinamas kvalifikuotų sveikatos priežiūros specialistų pagal Direktyvos 2002/98/EB 19 straipsnį, kurie, vertindami realią pavojaus situaciją, gali atitinkamam asmeniui neleisti būti donoru.

               (6)

               Europos Komisija paprašė Europos ligų prevencijos ir kontrolės centro (ECDC) atlikti nuo gripo pobūdžio susirgimo pasveikusio donoro donorystės atidėjimo laikotarpio laikino sutrumpinimo atsižvelgiant į gripo A(H1N1) pandemiją rizikos vertinimą. 2009 m. spalio 9 d. pateiktame vertinime padaryta išvada, kad rizika donorams ir recipientams, jeigu atidėjimo laikotarpis sutrumpinamas iki 7 dienų, yra labai nedidelė ir visais atvejais kraujo trūkumo pavojus yra didesnis.

               (7)

               Todėl atsižvelgiant į būtinumą skubiai spręsti problemą valstybėms narėms reikėtų leisti laikinai išimties tvarka nukrypti nuo minėtų tinkamumo kriterijų, jeigu laikomasi šioje direktyvoje nustatytų sąlygų.

               (8)

               Atsižvelgiant į dabartinės gripo A(H1N1) pandemijos sukelto kraujo ir jo komponentų trūkumo pavojaus neišvengiamumą, ši direktyva turėtų įsigalioti iš karto, kad valstybės narės galėtų ją perkelti į nacionalinę teisę ir imtis būtinų priemonių per kuo trumpesnį laikotarpį.

               (9)

               Šioje direktyvoje nustatytos priemonės yra skirtos reaguoti į laikiną su specifiniu gripo A(H1N1) virusu susijusią padėtį. Todėl ši direktyva turėtų būti taikoma iki 2010 m. birželio 30 d. Tada 2009–2010 m. gripo A(H1N1) pandemijos piko laikotarpis jau turėtų būti praėjęs, kraujo trūkumo pavojus turėtų būti bent jau sumažėjęs ir turėtų būti žinomi išsamesni ligos epidemiologiniai ir vakcinacijos duomenys.

               (10)

               Šioje direktyvoje nustatytos priemonės atitinka Direktyvos 2002/98/EB 28 straipsniu įsteigto komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Nuo tam tikrų donorų tinkamumo kriterijų leidžiančios nukrypti nuostatos
   1.   Valstybės narės, dėl gripo A(H1N1) pandemijos susidurdamos su rimtu kraujo ir kraujo komponentų trūkumo pavojumi arba jau esant tokiam trūkumui, laikinai gali:

               a)

               nukrypdamos nuo Direktyvos 2004/33/EB III priedo 1.2 punkto sumažinti minimalią leidžiamą hemoglobino koncentraciją donoro kraujyje iki ne mažesnės kaip 120 g/l moterims ir ne mažesnės kaip 130 g/l vyrams;
               ir (arba)

               b)

               nukrypdamos nuo Direktyvos 2004/33/EB III priedo punkto 2.2.1 taikyti ne trumpesnį kaip 7 dienų po to, kai nebepasireiškia gripo pobūdžio susirgimo simptomai, donorystės atidėjimo laikotarpį.

         2.   1 dalyje numatytos nukrypti leidžiančios nuostatos įgyvendinamos laikantis šių sąlygų:

               a)

               atitinkama valstybė narė nedelsdama informuoja Komisiją apie numatomas ar taikomas 1 dalyje nurodytas priemones;

               b)

               valstybė narė informuoja Komisiją apie šių priemonių būtinumo motyvus – kraujo ir jo komponentų trūkumo pavojaus mastą arba esamą trūkumą, įskaitant tam būtinumui nustatyti naudotų kriterijų ir metodikos aprašymą;

               c)

               kai tik, laikantis tų pačių b punkte nurodytų kriterijų ir metodikos, kraujo ir kraujo komponentų tiekimas normalizuojasi, atitinkama valstybė narė nutraukia laikinų 1 dalyje nurodytų nukrypti leidžiančių nuostatų taikymą ir apie tai informuoja Komisiją.

         2 straipsnis
   Perkėlimas į nacionalinę teisę
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip 2009 m. gruodžio 31 d., įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikties lentelę.
   Priimdamos šias nuostatas valstybės narės jose daro nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   Ji taikoma iki 2010 m. birželio 30 d.
   4 straipsnis
   Adresatai
   Ši direktyva skirta valstybėms narėms.

      Priimta Briuselyje 2009 m. lapkričio 3 d.

            Komisijos vardu

         Androulla VASSILIOU

            Komisijos narė

      (1)  OL L 33, 2003 2 8, p. 30.

      (2)  OL L 28, 2000 2 3, p. 50.

      (3)  OL L 180, 2009 7 11, p. 22.

      (4)  OL L 91, 2004 3 30, p. 25.

      (5)  Donorų atrankos gairės esant pandemijoms (kraujo priežiūros institucijų tinklas), http://www.who.int/bloodproducts/brn/DonorSelectionincaseofPandemicSituations.pdf

      (6)  http://www.who.int/csr/resources/publications/influenza/WHO_CDS_CSR_GIP_2005_5/en/index.html


title: 2011 m. liepos 29 d. Komisijos direktyva 2011/74/ES, kuria iš dalies keičiamas Europos Parlamento ir Tarybos direktyvos 96/73/EB dėl dviejų komponentų tekstilės pluoštų mišinių tam tikrų kiekybinės analizės metodų II priedas, siekiant jį suderinti su technikos pažanga Tekstas svarbus EEE

text:
30.7.2011

               LT

               Europos Sąjungos oficialusis leidinys

               L 198/32

         KOMISIJOS DIREKTYVA 2011/74/ES
   2011 m. liepos 29 d.
   kuria iš dalies keičiamas Europos Parlamento ir Tarybos direktyvos 96/73/EB dėl dviejų komponentų tekstilės pluoštų mišinių tam tikrų kiekybinės analizės metodų II priedas, siekiant jį suderinti su technikos pažanga
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. gruodžio 16 d. Europos Parlamento ir Tarybos direktyvą 96/73/EB dėl dviejų komponentų tekstilės pluoštų mišinių tam tikrų kiekybinės analizės metodų (1), ypač į jos 5 straipsnį,
   kadangi:

               (1)

               2009 m. sausio 14 d. Europos Parlamento ir Tarybos direktyvoje 2008/121/EB dėl tekstilės pavadinimų (2) nustatyta, kad ženklinant turi būti nurodoma tekstilės gaminių pluošto sudėtis ir atliekami patikrinimai, per kuriuos nagrinėjama, ar šie gaminiai atitinka etiketėje pateiktą informaciją;

               (2)

               Direktyvoje 96/73/EB nustatyti vienodi dviejų komponentų tekstilės pluoštų mišinių kiekybinės analizės metodai;

               (3)

               remiantis naujausiomis techninės darbo grupės išvadomis Direktyva 2008/121/EB buvo suderinta su technikos pažanga ir dvikomponentis polipropileno ir poliamido pluoštas įtrauktas į tos direktyvos I ir V prieduose pateiktus pluoštų sąrašus;

               (4)

               todėl būtina apibrėžti vienodus dvikomponenčio polipropileno ir poliamido pluošto bandymo metodus;

               (5)

               todėl Direktyva 96/73/EB turėtų būti atitinkamai iš dalies pakeista;

               (6)

               šioje direktyvoje nustatytos priemonės atitinka Tekstilės pavadinimų ir ženklinimo direktyvų komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 96/73/EB II priedas iš dalies keičiamas pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, kuriais ne vėliau kaip 2012 m. liepos 30 d. įgyvendinama ši direktyva. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2011 m. liepos 29 d.

            Komisijos vardu

            Pirmininkas

         José Manuel BARROSO

      (1)  OL L 32, 1997 2 3, p. 1.

      (2)  OL L 19, 2009 1 23, p. 29.

      PRIEDAS
      Direktyvos 96/73/EB II priedo 2 skyrius iš dalies keičiamas taip:

                  1)

                  Suvestinė lentelė pakeičiama taip:
                  „2.   SUVESTINĖ LENTELĖ

                              Metodas

                              Taikymo sritis (1)

                              Reagentas

                              Tirpusis komponentas

                              Netirpusis komponentas

                              1.

                              Acetatinis pluoštas

                              Tam tikri kiti pluoštai

                              Acetonas

                              2.

                              Tam tikri baltyminiai pluoštai

                              Tam tikri kiti pluoštai

                              Hipochloritas

                              3.

                              Viskozė, vario amoniakinis pluoštas arba tam tikrų rūšių modalinis pluoštas

                              Tam tikri kiti pluoštai

                              Skruzdžių rūgštis ir cinko chloridas

                              4.

                              Poliamidinis pluoštas arba nailonas

                              Tam tikri kiti pluoštai

                              Skruzdžių rūgštis, 80 % m/m

                              5.

                              Acetatinis pluoštas

                              Tam tikri kiti pluoštai

                              Benzilo alkoholis

                              6.

                              Triacetatinis arba polilaktidinis pluoštas

                              Tam tikri kiti pluoštai

                              Dichlormetanas

                              7.

                              Tam tikrų rūšių celiulioziniai pluoštai

                              Tam tikri kiti pluoštai

                              Sieros rūgštis, 75 % m/m

                              8.

                              Akriliniai, tam tikri modakriliniai pluoštai arba tam tikri chloropluoštai

                              Tam tikri kiti pluoštai

                              Dimetilformamidas

                              9.

                              Tam tikri chloropluoštai

                              Tam tikri kiti pluoštai

                              Anglies disulfidas/acetonas, 55,5/44,5 v/v

                              10.

                              Acetatinis pluoštas

                              Tam tikri kiti pluoštai

                              Ledinė acto rūgštis

                              11.

                              Šilkas, poliamidinis pluoštas arba nailonas

                              Tam tikri kiti pluoštai

                              Sieros rūgštis, 75 % m/m

                              12.

                              Džiutas

                              Tam tikri gyvūniniai pluoštai

                              Azoto kiekio nustatymo metodas

                              13.

                              Polipropileninis pluoštas

                              Tam tikri kiti pluoštai

                              Ksilenas

                              14.

                              Tam tikri pluoštai

                              Tam tikri kiti pluoštai

                              Koncentruotos sieros rūgšties metodas

                              15.

                              Chloropluoštai, tam tikri modakriliniai pluoštai, tam tikri elastano pluoštai, acetatiniai, triacetatiniai pluoštai

                              Tam tikri kiti pluoštai

                              Cikloheksanonas

                              16.

                              Melamino pluoštas

                              Tam tikri kiti pluoštai

                              Karšta skruzdžių rūgštis, 90 % m/m

                  2)

                  1 metodo 1 dalies 2 punktas pakeičiamas taip:

                              „2.

                              vilna (1), gyvūnų plaukų pluoštu (2 ir 3), šilku (4), medvilne (5), linų pluoštu (7), tikrųjų kanapių pluoštu (8), džiutu (9), abaka (10), alfa (11), koiru (12), spartina (13), rame (14), sizaliu (15), vario amoniakiniu pluoštu (21), modaliniu pluoštu (22), baltyminiu pluoštu (23), viskoze (25), akriliniu pluoštu (26), poliamidiniu pluoštu arba nailonu (30), poliesteriniu pluoštu (35), polipropileniniu pluoštu (37), elastomultiesteriniu pluoštu (46), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).

                        Šis metodas jokiu būdu netaikomas acetatiniams pluoštams, kurių paviršius buvo deacetilintas.“

                  3)

                  2 metodo 1 dalies 2 punktas keičiamas taip:

                              „2.

                              medvilne (5), vario amoniakiniu pluoštu (21), viskoze (25), akriliniu pluoštu (26), chloropluoštu (27), poliamidiniu pluoštu ar nailonu (30), poliesteriniu pluoštu (35), polipropileniniu pluoštu (37), elastanu (43), stiklo pluoštu (44), elastomultiesteriniu pluoštu (46), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).

                        Jeigu sudėtyje yra skirtingų baltyminių pluoštų, metodas pateikia jų bendrą kiekį, o ne kiekvieno jų kiekį atskirai.“

                  4)

                  3 metodas iš dalies keičiamas taip:

                              a)

                              antraštinė dalis pakeičiama taip:

                                 „VISKOZĖ, VARIO AMONIAKINIS PLUOŠTAS ARBA TAM TIKRŲ RŪŠIŲ MODALINIS PLUOŠTAS SU TAM TIKRAIS KITAIS PLUOŠTAIS

                                 (Metodas, naudojant skruzdžių rūgštį ir cinko chloridą)“

                              b)

                              1 dalies 2 punktas pakeičiamas taip:

                                          „2.

                                          medvilne (5), polipropileniniu pluoštu (37), elastolefino pluoštu (47) ir melamino pluoštu (48).

                                    Jeigu sudėtyje nustatomas modalinis pluoštas, atliekamas parengiamasis bandymas siekiant nustatyti, ar jis tirpsta reagente.
                              Šis metodas netaikomas mišiniams, kuriuose medvilnė dėl cheminio poveikio buvo stipriai suardyta arba tais atvejais, kai viskozė ar vario amoniakinis pluoštas nėra visiškai tirpūs dėl jų sudėtyje esančių tam tikrų dažų ar apdailos medžiagų, kurių neįmanoma visiškai pašalinti.“

                              c)

                              5 dalis pakeičiama taip:
                              „5.   REZULTATŲ APSKAIČIAVIMAS IR IŠRAIŠKA
                              Apskaičiuokite rezultatus kaip aprašyta bendruosiuose nurodymuose. d reikšmė yra 1,00, išskyrus medvilnę, kurios d reikšmė yra 1,02, ir melamino pluoštą, kurio d reikšmė yra 1,01.“

                  5)

                  5 metodas iš dalies keičiamas taip:

                              a)

                              antraštinė dalis pakeičiama taip:

                                 „ACETATINIAI PLUOŠTAI SU TAM TIKRAIS KITAIS PLUOŠTAIS

                                 (Metodas, naudojant benzilo alkoholį)“

                              b)

                              1 dalies 2 punktas pakeičiamas taip:

                                          „2.

                                          triacetatiniu pluoštu (24), polipropileniniu pluoštu (37), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).“

                  6)

                  6 metodas iš dalies keičiamas taip:

                              a)

                              antraštinė dalis pakeičiama taip:

                                 „TRIACETATINIAI PLUOŠTAI ARBA POLILAKTIDINIS PLUOŠTAS SU TAM TIKRAIS KITAIS PLUOŠTAIS

                                 (Metodas, naudojant dichlormetaną)“

                              b)

                              1 dalies 2 punktas pakeičiamas taip:

                                          „2.

                                          vilna (1), gyvūnų plaukų pluoštu (2 ir 3), šilku (4), medvilne (5), vario amoniakiniu pluoštu (21), modaliniu pluoštu (22), viskoze (25), akriliniu pluoštu (26), poliamidiniu pluoštu ar nailonu (30), poliesteriniu pluoštu (35), polipropileniniu pluoštu (37), stiklo pluoštu (44), elastomultiesteriniu pluoštu (46), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).

                                 Pastaba

                              Triacetatiniai pluoštai, kurie apdailos metu buvo iš dalies hidrolizuoti, nebėra visiškai tirpūs reagente. Tokiais atvejais šis metodas netaikomas.“

                  7)

                  7 metodas iš dalies keičiamas taip:

                              a)

                              antraštinė dalis pakeičiama taip:

                                 „TAM TIKRŲ RŪŠIŲ CELIULIOZINIAI PLUOŠTAI SU TAM TIKRAIS KITAIS PLUOŠTAIS

                                 (Metodas, naudojant 75 % m/m sieros rūgštį)“

                              b)

                              1 dalies 2 punktas pakeičiamas taip:

                                          „2.

                                          poliesteriniu pluoštu (35), polipropileniniu pluoštu (37), elastomultiesteriniu pluoštu (46), elastolefino pluoštu (47) ir dvikomponenčiu polipropileno ir poliamido pluoštu (49).“

                              c)

                              5 dalis pakeičiama taip:
                              „5.   REZULTATŲ APSKAIČIAVIMAS IR IŠRAIŠKA
                              Apskaičiuokite rezultatus kaip aprašyta bendruosiuose nurodymuose. d reikšmė yra 1,00, išskyrus dvikomponentį polipropileno ir poliamido pluoštą, kurio d reikšmė yra 1,01“.

                  8)

                  8 metodo 1 dalies 2 punktas pakeičiamas taip:

                              „2.

                              vilna (1), gyvūnų plaukų pluoštu (2 ir 3), šilku (4), medvilne (5), vario amoniakiniu pluoštu (21), modaliniu pluoštu (22), viskoze (25), poliamidiniu pluoštu arba nailonu (30), poliesteriniu pluoštu (35), polipropileniniu pluoštu (37), elastomultiesteriniu pluoštu (46), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).

                        Jis vienodai taikomas akriliniams pluoštams ir tam tikriems modakriliniams pluoštams, apdorotiems metalokompleksiniais dažais, tačiau netaikomas pluoštams, po dažymo chrominiais dažais apdorotiems metalo druskomis.“

                  9)

                  9 metodo 1 dalies 2 punktas pakeičiamas taip:

                              „2.

                              vilna (1), gyvūnų plaukų pluoštu (2 ir 3), šilku (4), medvilne (5), vario amoniakiniu pluoštu (21), modaliniu pluoštu (22), viskoze (25), akriliniu pluoštu (26), poliamidiniu pluoštu arba nailonu (30), poliesteriniu pluoštu (35), polipropileniniu pluoštu (37), stiklo pluoštu (44), elastomultiesteriniu pluoštu (46), melamino pluoštu (48) ir dvikomponenčiu polipropileno ir poliamido pluoštu (49).

                        Kai vilnos ar šilko kiekis mišinyje viršija 25 %, taikomas 2 metodas.
                  Kai poliamidinio pluošto ar nailono kiekis mišinyje viršija 25 %, taikomas 4 metodas.“

                  10)

                  10 metodas iš dalies keičiamas taip:

                              a)

                              antraštinė dalis pakeičiama taip:

                                 „ACETATINIS PLUOŠTAS SU TAM TIKRAIS KITAIS PLUOŠTAIS

                                 (Metodas, naudojant ledinę acto rūgštį)“

                              b)

                              1 dalies 2 punktas pakeičiamas taip:

                                          „2.

                                          tam tikrais chloropluoštais (27), būtent polivinilchloridiniais pluoštais, nepriklausomai nuo to, ar jie chlorinti, ar ne, polipropileniniu pluoštu (37), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).“

                  11)

                  11 metodas iš dalies keičiamas taip:

                              a)

                              antraštinė dalis pakeičiama taip:

                                 „ŠILKAS ARBA POLIAMIDINIS PLUOŠTAS SU TAM TIKRAIS KITAIS PLUOŠTAIS

                                 (Metodas, naudojant 75 % m/m sieros rūgštį)“

                              b)

                              1 dalis pakeičiama taip:
                              „1.   TAIKYMO SRITIS
                              Šis metodas taikomas, prieš bandymą pašalinus nepluoštines medžiagas, tokiems dviejų komponentų mišiniams:

                                          1.

                                          šilko (4) arba poliamidinio pluošto ar nailono (30)
                                          su

                                          2.

                                          vilna (1), gyvūnų plaukų pluoštu (2 ir 3), polipropileniniu pluoštu (37), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49)“.

                              c)

                              2 dalis pakeičiama taip:
                              „2.   PRINCIPAS
                              Iš žinomos sauso mišinio masės šilko pluoštas arba poliamidinis pluoštas ar nailonas yra ištirpinami 75 % m/m sieros rūgštimi.
                              Liekana surenkama, nuplaunama, išdžiovinama ir pasveriama. Jos masė, prireikus patikslinta, išreiškiama sauso mišinio masės procentine dalimi. Sauso šilko pluošto arba poliamidinio pluošto ar nailono procentinė dalis apskaičiuojama pagal skirtumą tarp sauso bandinio masės ir liekanos masės.“

                              d)

                              4 dalis pakeičiama taip:
                              „4.   BANDYMO ATLIKIMO TVARKA
                              Laikykitės procedūros, aprašytos bendruosiuose nurodymuose, ir atlikite tokius veiksmus:

                                          Bandinį, esantį ne mažesnės kaip 200 ml talpos kūginėje kolboje su stikliniu šlifuotu kamščiu, užpilkite 75 % m/m sieros rūgštimi, po 100 ml kiekvienam bandinio gramui ir užkimškite kamščiu. Smarkiai suplakite ir palikite 30 minučių kambario temperatūroje. Dar kartą suplakite ir palikite 30 minučių. Suplakite paskutinį kartą ir kolbos turinį perfiltruokite per pasvertą filtravimo tiglį. 75 % sieros rūgšties reagentu nuo kolbos nuplaukite visus likusius pluoštus. Liekaną ant tiglio nuplaukite paeiliui 50 ml atskiesto sieros rūgšties reagento, 50 ml vandens ir 50 ml atskiesto amoniako tirpalo. Prieš nusiurbdami pluoštą kiekvieną kartą palikite skystyje maždaug 10 minučių. Galiausiai nuskalaukite vandeniu ir palikite pluoštus vandenyje maždaug 30 minučių. Tiglį nusausinkite nusiurbdami, tiglį ir liekaną išdžiovinkite, juos ataušinkite ir pasverkite.

                                          Poliamidinių pluoštų dviejų komponentų mišinių su dvikomponenčiu polipropileno ir poliamido pluoštu atveju perfiltravus pluoštus per pasvertą filtravimo tiglį ir prieš nuplaunant aprašytu būdu, liekaną ant filtravimo tiglio du kartus nuplaukite 50 ml 75 % sieros rūgšties reagento.“

                              e)

                              5 ir 6 dalys pakeičiamos taip:
                              „5.   REZULTATŲ APSKAIČIAVIMAS IR IŠRAIŠKA
                              Apskaičiuokite rezultatus kaip aprašyta bendruosiuose nurodymuose. d reikšmė yra 1,00, išskyrus vilną, kurios d reikšmė yra 0,985, išskyrus dvikomponentį polipropileno ir poliamido pluoštą, kurio d reikšmė yra 1,005, ir melamino pluoštą, kurio d reikšmė yra 1,01.
                              6.   TIKSLUMAS
                              Šiuo metodu tiriant homogeninį tekstilės medžiagų mišinį, gautų rezultatų patikimumo ribos yra ne didesnės kaip ± 1, kai patikimumo lygis yra 95 %, išskyrus poliamidinių pluoštų dviejų komponentų mišinius su dvikomponenčiu polipropileno ir poliamido pluoštu, kurių bandymo rezultatų patikimumo ribos yra ne didesnės kaip ± 2.“

                  12)

                  14 metodas iš dalies keičiamas taip:

                              a)

                              Antraštinė dalis pakeičiama taip:

                                 „TAM TIKRI PLUOŠTAI SU TAM TIKRAIS KITAIS PLUOŠTAIS

                                 (Metodas, naudojant koncentruotą sieros rūgštį)“

                              b)

                              1 dalies 2 punktas pakeičiamas taip:

                                          „2.

                                          chloropluoštais (27), kurių pagrindas yra vinilochlorido homopolimerai, nepriklausomai nuo to, ar jie chlorinti, ar ne, polipropileniniu pluoštu (37), elastolefino pluoštu (47), melamino pluoštu (48) ir dvikomponenčiu polipropileno ir poliamido pluoštu (49).

                                    Susiję modakriliniai pluoštai yra tie, kuriuos įmerkus į koncentruotą sieros rūgštį (santykinis tankumas 20 °C temperatūroje yra 1,84) tirpalas tampa skaidrus.
                              Šis metodas gali būti naudojamas vietoj 8 ir 9 metodų.“

                              c)

                              5 dalis pakeičiama taip:
                              „5.   REZULTATŲ APSKAIČIAVIMAS IR IŠRAIŠKA
                              Apskaičiuokite rezultatus kaip aprašyta bendruosiuose nurodymuose. d reikšmė yra 1,00, išskyrus melamino pluoštą ir dvikomponentį polipropileno ir poliamido pluoštą, kurių d reikšmė yra 1,01.“

                  13)

                  16 metodas iš dalies keičiamas taip:

                              a)

                              antraštinė dalis pakeičiama taip:

                                 „MELAMINO PLUOŠTAS SU TAM TIKRAIS KITAIS PLUOŠTAIS

                                 (Metodas, naudojant karštą skruzdžių rūgštį)“

                              b)

                              1 dalies 2 punktas pakeičiamas taip:

                                          „2.

                                          medvilne (5), aramidiniu pluoštu (31) ir polipropileniniu pluoštu (37).“

         (1)  Išsamus kiekvienu metodu analizuojamų pluoštų sąrašas.“


title: 2009 m. lapkričio 30 d. Tarybos direktyva 2009/157/EB dėl grynaveislių veislinių galvijų (Tekstas svarbus EEE)

text:
10.12.2009

               LT

               Europos Sąjungos oficialusis leidinys

               L 323/1

      TARYBOS DIREKTYVA 2009/157/EB
   2009 m. lapkričio 30 d.
   dėl grynaveislių veislinių galvijų
   (kodifikuota redakcija)
   (Tekstas svarbus EEE)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   atsižvelgdama į Europos ekonomikos ir socialinių reikalų komiteto nuomonę (2),
   kadangi:

               (1)

               1977 m. liepos 25 d. Tarybos direktyva 77/504/EEB dėl grynaveislių veislinių galvijų (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Galvijinkystės produkcija užimą labai svarbią vietą Bendrijos žemės ūkyje ir patenkinami rezultatai šioje srityje didžia dalimi priklauso nuo grynaveislių veislinių gyvulių panaudojimo apimties.

               (3)

               Veislių ir reikalavimų skirtumai tarp valstybių narių sukelia kliūtis Bendrijos vidaus prekybai. Norint panaikinti šiuos skirtumus ir taip padidinti žemės ūkio produktyvumą šiame sektoriuje, turėtų būti liberalizuojama Bendrijos vidaus prekyba visais grynaveisliais veisliniais gyvuliais.

               (4)

               Valstybės narės turėtų turėti galimybę pareikalauti pateikti kilmės pažymėjimus, parengtus pagal Bendrijoje nustatytą tvarką.

               (5)

               Turėtų būti patvirtintos priemonės, būtinos šiai direktyvai įgyvendinti laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (5).

               (6)

               Ši direktyva neturi poveikio valstybių narių pareigoms, susijusioms su direktyvų perkėlimo į nacionalinę teisę terminais, numatytais I priedo B dalyje,

         PRIĖMĖ ŠIĄ DIREKTYVĄ:
   1 straipsnis
   Šioje direktyvoje naudojamos šios sąvokos:
   a)   „grynaveislis veislinis galvijas“– tai galvijas, įskaitant buivolus, kurio tėvai ir seneliai yra įrašyti arba įregistruoti tos pačios veislės kilmės knygoje ir kuris pats joje yra įrašytas arba įregistruotas ar yra tinkamas įrašyti arba įregistruoti;
   b)   „kilmės knyga“– bet kuri knyga, registras, kartoteka arba duomenų laikmena:
   2 straipsnis
   Valstybės narės užtikrina, kad dėl zootechninių priežasčių nebūtų draudžiama, ribojama arba trukdoma:

               a)

               Bendrijos vidaus prekyba grynaveisliais veisliniais galvijais;

               b)

               Bendrijos vidaus prekyba grynaveislių veislinių galvijų sperma, kiaušialąstėmis ir embrionais;

               c)

               užvesti kilmės knygas, jei šios atitinka 6 straipsnyje nustatytus reikalavimus;

               d)

               remiantis 6 straipsniu pripažinti kilmės knygas tvarkančias organizacijas arba asociacijas; ir

               e)

               remiantis 1987 m. birželio 18 d. Tarybos direktyva dėl grynaveislių veislinių galvijų pripažinimo tinkamais veisimui (6) Bendrijos vidaus prekyba dirbtiniam sėklinimui skirtais buliais.

         3 straipsnis
   Valstybės narės oficialiai pripažintos veislininkystės organizacijos arba asociacijos negali prieštarauti, kad į jų kilmės knygas būtų įtraukti kitų valstybių narių grynaveisliai veisliniai galvijai, jei šie atitinka pagal 6 straipsnį nustatytus reikalavimus.
   4 straipsnis
   1.   Valstybės narės rengia ir nuolat atnaujina 1 straipsnio b punkto i įtraukoje nurodytų įstaigų, kurios yra oficialiai pripažintos galinčiomis tvarkyti ar rengti bandų kilmės knygas, sąrašą, ir sudaro kitoms valstybėms narėms bei visuomenei sąlygas su juo susipažinti.
   2.   Išsamios 1 dalies vienodo taikymo taisyklės gali būti nustatomos 7 straipsnio 2 dalyje nurodyta tvarka.
   5 straipsnis
   Valstybės narės gali reikalauti, kad prekiaujant Bendrijoje grynaveisliais veisliniais galvijais ir sperma ar kiaušialąstėmis ir embrionais būtų pateikiamas kilmės pažymėjimas, atitinkantis 7 straipsnio 2 dalyje nurodyta tvarka parengtą pavyzdį, ypač zootechninių rodiklių atžvilgiu.
   6 straipsnis
   7 straipsnio 2 dalyje nurodyta tvarka nustatomi:

               a)

               galvijų produktyvumo kontrolės ir genetinės vertės nustatymo metodai;

               b)

               veislininkystės organizacijų arba asociacijų pripažinimo kriterijai;

               c)

               kilmės knygų užvedimo kriterijai;

               d)

               įrašymo į kilmės knygą kriterijai;

               e)

               kilmės pažymėjime nurodytina informacija.

         7 straipsnis
   1.   Komisijai padeda Zootechnikos nuolatinis komitetas, įsteigtas 1977 m. liepos 25 d. Tarybos sprendimu 77/505/EEB, įkuriančiu Zootechnikos nuolatinį komitetą (7).
   2.   Jei yra nuoroda į šią dalį, taikomi Sprendimo 1999/468/EB 5 ir 7 straipsniai.
   Sprendimo 1999/468/EB 5 straipsnio 6 dalyje numatytas laikotarpis – trys mėnesiai.
   8 straipsnis
   Valstybės narės praneša Komisijai nacionalinės teisės aktų, kuriuos jos priima šios direktyvos taikymo srityje, pagrindinių nuostatų tekstus.
   9 straipsnis
   Direktyva 77/504/EEB su pakeitimais, padarytais aktais, nurodytais I priedo A dalyje, panaikinama nedarant poveikio valstybių narių pareigoms, susijusioms su direktyvų perkėlimo į nacionalinę teisę terminais, numatytais I priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal II priede pateiktą atitikmenų lentelę.
   10 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   Ji taikoma nuo 2010 m. sausio 2 d.
   11 straipsnis
   Ši direktyva skirta valstybėms narėms.

      Priimta Briuselyje 2009 m. lapkričio 30 d.

            Tarybos vardu

            Pirmininkas

         S. O. LITTORIN

      (1)  2009 m. spalio 20 d. nuomonė (dar nepaskelbta Oficialiajame leidinyje).

      (2)  2009 m. liepos 15 d. nuomonė (dar nepaskelbta Oficialiajame leidinyje).

      (3)  OL L 206, 1977 8 12, p. 8.

      (4)  Žr. I priedo A dalį.

      (5)  OL L 184, 1999 7 17, p. 23.

      (6)  OL L 167, 1987 6 26, p. 54.

      (7)  OL L 206, 1977 8 12, p. 11.

      I PRIEDAS

         A dalis

      Panaikinama direktyva ir jos vėlesnių pakeitimų sąrašas
      (nurodyta 9 straipsnyje)

                  Tarybos direktyva 77/504/EEB
                  (OL L 206, 1977 8 12, p. 8)

                  Tarybos direktyva 79/268/EEB
                  (OL L 62, 1979 3 13, p. 5)

                  1979 m. Stojimo akto I priedo II.A.65 ir II.E.6 punktai
                  (OL L 291, 1979 11 19, p. 64 ir 85)

                  Tarybos direktyva 85/586/EEB
                  (OL L 372, 1985 12 31, p. 44)

                  tik 4 straipsnis

                  Tarybos reglamentas (EEB) Nr. 3768/85
                  (OL L 362, 1985 12 31, p. 8)

                  tik priedo 46 punktas

                  Tarybos direktyva 91/174/EEB
                  (OL L 85, 1991 4 5, p. 37)

                  tik 3 straipsnis

                  Tarybos direktyva 94/28/EB
                  (OL L 178, 1994 7 12, p. 66)

                  tik 11 straipsnis

                  1994 m. Stojimo akto I priedo V.F.I.A.60 punktas
                  (OL C 241, 1994 8 29, p. 155)

                  Tarybos reglamentas (EB) Nr. 807/2003
                  (OL L 122, 2003 5 16, p. 36)

                  tik III priedo 23 punktas

                  Tarybos direktyva 2008/73/EB
                  (OL L 219, 2008 8 14, p. 40)

                  tik 2 straipsnis

         B dalis

      Perkėlimo į nacionalinę teisę terminų sąrašas
      (nurodytas 9 straipsnyje)

                  Direktyva

                  Perkėlimo terminas

                  77/504/EEB

                  1979 m. sausio 1 d., išskyrus 7 straipsnį.
                  Dėl 7 straipsnio nuostatų, nuo dienos, nuo kurios valstybės narės turi įgyvendinti atitinkamas nuostatas, taikytinas Bendrijos vidaus prekyboje, ypač sprendimus, vėliau priimtus remiantis 6 straipsniu.

                  85/586/EEB

                  1986 m. sausio 1 d.

                  91/174/EEB

                  1991 m. gruodžio 31 d.

                  94/28/EB

                  1995 m. liepos 1 d.

                  2008/73/EB

                  2010 sausio 1 d.

      II PRIEDAS

         Atitikmenų lentelė

                  Direktyva 77/504/EEB

                  Ši direktyva

                  1 straipsnio a punktas

                  1 straipsnio a punktas

                  1 straipsnio b punkto pirma ir antra įtraukos

                  1 straipsnio b punkto i ir ii papunkčiai

                  2 straipsnio pirmos pastraipos pirma–penkta įtraukos

                  2 straipsnio a–e punktai

                  2 straipsnio antra pastraipa

                  —

                  3 straipsnis

                  —

                  4 straipsnis

                  3 straipsnis

                  4a straipsnis

                  4 straipsnis

                  5 straipsnis

                  5 straipsnis

                  6 straipsnio 1 dalies pirma–penkta įtraukos

                  6 straipsnio a–e punktai

                  6 straipsnio 2 dalis

                  —

                  8 straipsnio 1 ir 2 dalys

                  7 straipsnio 1 ir 2 dalys

                  8 straipsnio 3 dalis

                  —

                  —

                  8 straipsnis

                  9 straipsnis

                  —

                  —

                  9 straipsnis

                  —

                  10 straipsnis

                  10 straipsnis

                  11 straipsnis

                  —

                  I priedas

                  —

                  II priedas


title: 2003 m. rugpjūčio 11 d. Komisijos Direktyva 2003/76/EB iš dalies keičianti Tarybos direktyvą 70/220/EEB dėl priemonių, kurių būtina imtis oro apsaugai nuo motorinių transporto priemonių išmetamųjų teršalųtekstas svarbus EEE.

text:
Svarbus teisinis pranešimas

|

32003L0076

Oficialusis leidinys L 206 , 15/08/2003 p. 0029 - 0030

		Komisijos Direktyva 2003/76/EB2003 m. rugpjūčio 11 d.iš dalies keičianti Tarybos direktyvą 70/220/EEB dėl priemonių, kurių būtina imtis oro apsaugai nuo motorinių transporto priemonių išmetamųjų teršalų(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Reglamentu (EB) Nr. 807/2003 [2], ypač į jos 5 straipsnį,atsižvelgdama į 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo [3] su paskutiniais pakeitimais, padarytais Komisijos direktyva 2002/80/EB [4], ypač jos 5 straipsnį,kadangi:(1) Direktyva 70/220/EEB – tai viena iš atskirų direktyvų dėl tipo patvirtinimo procedūros, nustatytos Direktyva 70/156/EEB.(2) Direktyva 70/220/EEB su pakeitimais, padarytais Direktyva 2002/80/EB, nustatė konkrečius reikalavimus, taikomus dvi kuro rūšis ir vieną kuro rūšį naudojančių transporto priemonių tipo patvirtinimui dėl vidaus diagnostinių sistemų (OBD). Joje taip pat įtraukta nuostata dėl suskystintomis naftos arba gamtinėmis dujomis varomų transporto priemonių OBD sistemų su nežymiais trūkumais tipo patvirtinimo nustatytam laikotarpiui. Siekiant pašalinti prekybos kliūtis, kylančias dėl tam tikrų dujomis varomų transporto priemonių naujai sukurtų OBD technologijų, kurios visais požiūriais atitinka Direktyvos 70/220/EEB reikalavimus, tas nuostatas būtina papildyti papildomomis techninėmis priemonėmis, taikomomis diagnostinių signalų perdavimui.(3) Direktyva 70/220/EEB su pakeitimais, padarytais Direktyva 2002/80/EB, taip pat nustatė konkrečius reikalavimus dėl atsarginių katalizinių konverterių EB tipo patvirtinimo. Tie reikalavimai turėtų būti suderinti taip, kad atsarginio katalizinio konverterio tipas būtų patvirtintas kaip atskiro techninio mazgo, remiantis tuo, kad jo tipas – toks pats, kaip ir originalios įrangos katalizinio konverterio arba originalaus atsarginio katalizinio konverterio, kuriam jau yra suteiktas tipo patvirtinimas.(4) Dėl to reikėtų Direktyvą 70/220/EEB atitinkamai iš dalies pakeisti.(5) Šioje direktyvoje numatytos priemonės atitinka Direktyva 70/156/EEB įkurto Derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 70/220/EEB XI ir XIII priedai iš dalies keičiami pagal šios direktyvos priedą.2 straipsnis1. Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2004 m. rugsėjo 4 d., įgyvendina šią direktyvą. Valstybės narės nedelsdamos pateikia Komisijai tų nuostatų tekstus bei tų nuostatų ir šios direktyvos koreliacinę lentelę.Valstybės narės taiko tas nuostatas nuo 2004 m. rugsėjo 4 d.Valstybės narės, tvirtindamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2003 m. rugpjūčio 11 d.Komisijos varduErkki LiikanenKomisijos narys[1] OL L 42, 1970 2 23, p. 1.[2] OL L 122, 2003 5 16, p. 36.[3] OL L 76, 1970 4 6, p. 1.[4] OL L 291, 2002 10 28, p. 20.--------------------------------------------------PRIEDASDirektyvos 70/220/EEB XI ir XII priedai iš dalies keičiami taip:A. XI priedas iš dalies keičiamas taip:1. 3.3.3.4 punktas pakeičiamas taip:"3.3.3.4. Veikiančių varant parinkta kuro rūšimi, kitų išmetamų teršalų kontrolės sistemos sudėtinių dalių ar sistemų, arba išmetimo procese dalyvaujančių, prie kompiuterio prijungtų pavarų dėžės sudėtinių dalių arba sistemų gedimas gali būti iš išmetimo vamzdžio išmetamų teršalų didesnio, negu 3.3.2 punkte nustatyto, kiekio priežastis;".2. 4.5.2 punktas pakeičiamas taip:"4.5.2. Nepaisant šio priedo I priedėlio 6.6 punkto reikalavimų ir gamintojo prašymu, tipą patvirtinanti institucija pripažįsta atitinkančiais šiame priede išdėstytus reikalavimus, taikomus įvertinant diagnostinių signalų perdavimą, šiuos trūkumus:- diagnostinių signalų dėl naudojamo kuro perdavimas vienu adresu,- vienos grupės diagnostinių signalų įvertinimas abiejų kuro rūšių atžvilgiu (atitinkantis įvertinimą vieną kuro rūšį naudojančiose transporto priemonėse ir nepriklausantis nuo tuo metu naudojamo kuro),- vienos grupės diagnostinių signalų atrinkimas (siejamas su viena iš dviejų kuro rūšių) pagal kuro jungiklio padėtį,- vienos grupės diagnostinių signalų įvertinimas ir perdavimas abiejų kuro rūšių atžvilgiu benzino kompiuteryje nepriklausomai nuo naudojamo kuro. Dujų tiekimo sistemos kompiuteris įvertins ir perduos dujinio kuro sistemai susijusius diagnostinius signalus ir išsaugos duomenis apie kuro būklę.Gamintojas gali prašyti papildomų galimybių ir jos gali būti suteiktos tipo patvirtinimo institucijos nuožiūra."3. I priedėlio 6.6 punktas pakeičiamas taip:"6.6. Konkretūs reikalavimai dėl diagnostinių signalų perdavimo iš dvi kuro rūšis naudojančių dujomis varomų transporto priemonių6.6.1. Dvi kuro rūšis naudojančių dujomis varomų transporto priemonių, kai konkretūs signalai, perduodami iš skirtingų kuro sistemų išsaugojami tame pačiame kompiuteryje, veikimo naudojant benziną ir veikimo naudojant dujas diagnostiniai signalai įvertinami ir perduodami iš kompiuterio pagal kuro rūšį.6.6.2. Dvi kuro rūšis naudojančių dujomis varomų transporto priemonių, kai konkretūs signalai, perduodami iš skirtingų kuro sistemų išsaugojami atskiruose kompiuteriuose, veikimo naudojant benziną ir veikimo naudojant dujas diagnostiniai signalai įvertinami ir perduodami iš kompiuterio pagal kuro rūšį.6.6.3. Diagnostiniam įrankiui pareikalavus, benzinu varomos transporto priemonės diagnostiniai signalai perduodami vienu pirminiu adresu, o dujomis veikiančios transporto priemonės diagnostiniai signalai perduodami kitu pirminiu adresu. Pirminių adresų naudojimo tvarka aprašyta 2001 m. lapkričio 1 d. standarte ISO DIS 15031–5 "Kelių transporto priemonės – ryšys tarp transporto priemonės ir išorinės bandymo įrangos, atliekant teršalų išmetimo diagnostiką – 5 dalis. Su teršalų išmetimu susijusios diagnostikos paslaugos.""B. XIII priede pridedamas šis 4.4 punktas:"4.4. Jeigu paraiškos tipo patvirtinimui gauti įteikėjas gali tipą patvirtinančiai institucijai arba techninei tarnybai įrodyti, kad atsarginis katalizinis konverteris atitinka šios direktyvos X priedo priedėlio 1.10 punkte nurodytą tipą, tipą patvirtinančio liudijimo išdavimas nepriklauso nuo 6 punkte apibrėžtų reikalavimų atitikties patikrinimo."--------------------------------------------------